Nariadenie Komisie (EHS) č. 3303/82
z 9. decembra 1982,
ktorým sa mení a dopĺňa nariadenie (EHS) č. 1235/82 so zreteľom na určité koeficienty, ktoré sa uplatňujú pre mliečne výrobky zahrnuté v kombinovaných krmivách
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 974/71 z 12. mája 1971 týkajúce sa určitých opatrení spoločnej politiky v oblasti poľnohospodárstva, nasledujúc rozširovanie hraníc fluktuácie mien určitých členských štátov [1], naposledy zmenené a doplnené nariadením (EHS) č. 3605/81 [2], najmä na jeho článok 6,
keďže menové kompenzačné čiastky zavedené nariadením (EHS) č. 974/71 boli pevne stanovené nariadením Komisie (EHS) č. 1235/82 [3], naposledy zmenenom a doplnenom nariadením (EHS) č. 3258/82 [4];
keďže nariadením (EHS) č. 1753/82 [5] Komisia zaviedla späť uplatňovanie nariadenia (EHS) č. 368/77 a (EHS) č. 443/77, ktoré sa zaoberajú predajom sušeného odstredeného mlieka určeného na kŕmne účely pre ošípané a hydinu; keďže bolo následne nevyhnutné stanoviť koeficient pre sušené odstredené mlieko a pre krmivá pre zvieratá, ktoré obsahujú sušené odstredené mlieko, ktoré boli predávané pod osobitným označením ustanoveným v uvedených dvoch nariadeniach; keďže predmetný koeficient je stanovený v nariadení (EHS) č. 1931/82; keďže odvtedy nastala závažná zmena v predajnej cene sušeného odstredeného mlieka; keďže predmetný koeficient by mal byť týmto upravený;
keďže opatrenia stanovené týmto nariadením sú v súlade so stanoviskom Riadiacich výborov pre obilniny a pre mlieko a mliečne výrobky,
PRIJALA TOTO NARIADENIE:
Článok 1
Príloha I nariadenia (EHS) č. 1235/82 sa mení a dopĺňa takto:
1. V sekcii písm. b) poznámky pod čiarou 8 časti 1 sa "0,53" nahrádza "0,25".
2. V časti 5:
- v druhom odseku poznámky pod čiarou 1 sa "0,30" nahrádza "0,14",
- vo štvrtom odseku poznámky pod čiarou 6 sa "0,53" nahrádza "0,25".
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Bude sa uplatňovať od 20. decembra 1982.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 9. decembra 1982